O‘rtoqlik uchrashuvida O‘zbekiston ko‘k, Burkina-Faso yashil rangli libosda maydonga tushadi

Samvel Babayan boshchiligidagi O‘zbekiston milliy terma jamoasi JCh–2018 saralashining 3-bosqichiga tayyorgarlik doirasida 24-avgust kuni Toshkentda Burkina-Fasoga qarshi o‘rtoqlik uchrashuvi o‘tkazadi.

O‘zbekiston futbol federatsiyasi matbuot xizmatining ma’lum qilishicha, bugun, 23-avgust kuni har ikki jamoa rasmiylari o‘rtasida uchrashuvning tashkiliy masalalari yuzasidan majlis bo‘lib o‘tdi. Shuningdek, ushbu tadbir davomida har ikki jamoaning o‘yinda qaysi rangli futbol libosida maydonga tushishlari borasida kelishib olindi.
24-avgust kuni, “Paxtakor” stadionida soat 20:00 da boshlanadigan o‘rtoqlik uchrashuvida O‘zbekiston milliy terma jamoasi ko‘k, Burkina-Faso esa yashil rangli futbol libosida maydonga tushadigan bo‘ldi. Mazkur uchrashuvni Sherzod Qosimov boshchiligidagi hakamlar guruhi boshqarib boradi.